paragraph_text: Gospodarski gigant čitavog kraja je šećerana u Crvenki. Po posljednjem službenom popisu stanovništva iz 2011. godine, naselje Kula imalo je 17.866 stanovnika, dok je općina imala 43.101 stanovnika. Mjesto Ruski Krstur centar je rusinske nacionalne zajednice u Srbiji. Prije Drugog svjetskog rata veliki dio stanovništva općine činili su Nijemci, koji su izbjegli ili su protjerani poslije rata, a na njihova imanja naseljeni kolonisti iz gospodarski zaostalih područja, poglavito iz Crne Gore.